Document ID: 32008D0053

ODLOČBA KOMISIJE
z dne 20. decembra 2007
o potrditvi obračunov nekaterih plačilnih agencij v Nemčiji, Italiji, Luksemburgu in na Portugalskem v zvezi z izdatki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2005
(notificirano pod dokumentarno številko C(2007) 6531)
(Besedilo v francoskem, italijanskem, nemškem in portugalskem jeziku je edino verodostojno)
(2008/53/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom Sklada,
ob upoštevanju naslednjega:
(1)
Z odločbama Komisije 2006/322/ES (2) in 2007/326/ES (3) so bili za proračunsko leto 2005 potrjeni obračuni vseh plačilnih agencij, razen nemške plačilne agencije „Bayern-Umwelt“, italijanske plačilne agencije „AGEA“, luksemburške plačilne agencije „Ministère de l’Agriculture“ in portugalske plačilne agencije „IFADAP“.
(2)
Po prejemu novih podatkov in po dodatnih preverjanjih lahko Komisija sedaj sprejme odločitev o celovitosti, točnosti in verodostojnosti obračunov, ki so jih predložile nemška plačilna agencija „Bayern-Umwelt“, italijanska plačilna agencija „AGEA“, luksemburška plačilna agencija „Ministère de l’Agriculture“ in portugalska plačilna agencija „IFADAP“.
(3)
Pri potrjevanju obračunov zadevnih plačilnih agencij mora Komisija upoštevati vsote, ki jih je že odtegnila zadevnim državam članicam na osnovi Odločbe 2006/322/ES.
(4)
V skladu z drugim pododstavkom člena 7(3) Uredbe (ES) št. 1258/1999 ta odločba ne posega v poznejše odločitve Komisije, s katerimi se iz financiranja Skupnosti izločijo izdatki, ki niso bili izvedeni v skladu s predpisi Skupnosti -
SPREJELA NASLEDNJO ODLOČBO:
Člen 1
Obračuni nemške plačilne agencije „Bayern-Umwelt“, italijanske plačilne agencije „AGEA“, luksemburške plačilne agencije „Ministère de l’Agriculture“ in portugalske plačilne agencije „IFADAP“ v zvezi z izdatki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2005, se s to odločbo potrdijo.
Zneski, ki se izterjajo od vsake države članice ali plačajo vsaki državi članici v skladu s to odločbo, so opredeljeni v Prilogi.
Člen 2
Ta odločba je naslovljena na Zvezno republiko Nemčijo, Italijansko republiko, Veliko vojvodstvo Luksemburg in Portugalsko republiko.
V Bruslju, 20. decembra 2007

Labels: 18
15
4